Foto: the-afc.com Yoshlar o‘rtasidagi Osiyo Chempionatida o‘zining ilk o‘yinini Tojikistonga qarshi o‘tkazgan O‘zbekiston termasi irodali g‘alabaga erishdi — 2:1. Hisob 19-daqiqada tojikistonlik futbolchilar tomonidan ochilgan bo‘lsa-da, ikkinchi bo‘limda Jasur Abduraimov shogirdlari 2 ta gol urishga muvaffaq bo‘ldi. Birozdan keyin guruhdagi ikkinchi uchrashuvni o‘tkazish uchun Xitoy hamda Avstraliya termalari maydonga chiqib keladi. Osiyo Chempionati U19  “D” guruhi. 1-tur  15 oktabr, shanba O‘zbekiston — Tojikiston 2:1  Gollar: Karomatullo Saidov, 19 (0:1). Saidjamol Davlatjonov, 68 (1:1). Jasur Yaxshiboyev, 72 (2:1). O‘zbekiston: Umid Ergashev — Hojiakbar Alijonov, Islom Qobilov, Xushnud Avilov, Aziz G‘aniyev, Sanjar Qodirqulov (Saidjamol Davlatjonov, 46), Jasur Yaxshiboyev, Sharof Muhiddinov, Oybek Rustamov, Bekzod G‘anijonov (Bobir Abdixoliqov, 46), Nurillo To‘xtasinov (Jamshid Yusupov, 46).